**Προαπαιτούμενες γνώσεις:**

Το πρόγραμμα μπορεί να υλοποιηθεί με τρεις (3) τρόπους:

1. Δια ζώσης
2. Εξ αποστάσεως (Παράρτημα/ψηφιακά Φύλλα Εργασίας)
3. Δια ζώσης και επιλογή δραστηριοτήτων εξ αποστάσεως (συνδυαστικά).

Το πρόγραμμα απευθύνεται σε μαθητές/τριες οι οποίοι/ες έχουν εξοικειωθεί με την Κυκλοφοριακή Αγωγή και τις έννοιες της Οδικής Ασφάλειας. Κάτω από αυτό το πρίσμα δεν αφιερώνεται χρόνος για τη θεωρητική πλαισίωση. Ωστόσο, εάν κρίνεται απαραίτητο, ο/η συντονιστής/τρια εκπαιδευτικός έχει τη δυνατότητα να ανατρέξει στο εκπαιδευτικό υλικό/συνδέσεις, όπου γίνεται διασύνδεση με προτεινόμενους φορείς. Ανάλογα λοιπόν με τις ανάγκες του τμήματος μπορεί να αφιερωθεί επιπλέον χρόνος για βασικές έννοιες Κυκλοφοριακής Αγωγής – Οδικής Ασφάλειας. Το πρόγραμμα οργανώνεται με ενδεικτικές δραστηριότητες. Ο/Η εκπαιδευτικός μπορεί να επεκτείνει ή να περιορίσει κάποιες δραστηριότητες ανάλογα με τα ενδιαφέροντα των μαθητών/τριών, αξιοποιώντας τη διαθεματικότητα και διεπιστημονικότητα. Οι σύνδεσμοι και οι φορείς συνεργασίας προτείνονται για αυτόν τον σκοπό. Είναι σημαντικό ο/η συντονιστής/τρια εκπαιδευτικός να έχει μελετήσει και τα επτά εργαστήρια προτού ξεκινήσει, προκειμένου να οργανώσει καλύτερα τις δραστηριότητες.

**Προετοιμασία υλικού/εργαστηρίου:**

* Post it/μικρά χαρτάκια/κόλες Α4/μολύβια/στυλό/ένα μικρό ανοιχτό κουτί
* Προσκεκλημμένος εκπρόσωπος από την Ελληνική Αστυνομία/Πυροσβεστική/ΕΚΑΒ
* Φωτογραφική μηχανή/ταμπλέτα/Ηλεκτρονικό υπολογιστή/smart phone
* Φωτογραφίες/χαρτόνια για τα κολάζ/κόλες/ψαλίδια
* Φύλλα Εργασίας
* Δημιουργία αφίσας
* Εφαρμογή (π.χ. movie maker) για παραγωγή ταινίας
* Επίσκεψη στη δημοτική αρχή